open-index/open-wikipedia-markdown huggingface dataset:
นิกกี ครอส

**นิโคลา เกลนครอส** (Nicola Glencross; 21 เมษายน ค.ศ. 1989) เป็นนักมวยปล้ำอาชีพชาวสกอต ที่เซ็นสัญญากับ WWE ภายใต้ชื่อ **นิกกี ครอส** (Nikki Cross)

## เส้นทางในวงการมวยปล้ำ
เริ่มปล้ำอิสระในสหราชอาณาจักรตั้งแต่ปี 2008 ใช้ชื่อว่า Nikki Storm ในหลายค่าย เช่น ICW และ SHIMMER
สไตล์เป็นนักมวยปล้ำหญิงตัวเล็กแต่บู๊ดุดัน

เซ็นสัญญากับ WWE ในปี 2016 และใช้ชื่อว่า Nikki Cross
เข้าร่วมกลุ่ม SAnitY (ร่วมกับ Eric Young, Alexander Wolfe, Killian Dain)
คาแรกเตอร์ช่วงนี้เป็นคนบ้าคลั่ง คาดเดาไม่ได้
เคยมีแมตช์เด่นกับ Asuka และ Ruby Riott ใน NXT
เป็นส่วนสำคัญที่ทำให้ SAnitY ประสบความสำเร็จใน NXT

ขึ้นค่ายหลักช่วงปลายปี 2018 จับคู่กับ Alexa Bliss ในบทเพื่อนรักต่างขั้ว
ทั้งคู่คว้าแชมป์ WWE Women’s Tag Team Championship 2 สมัย ก่อนเปลี่ยนคาแรกเตอร์เป็นซูเปอร์ฮีโร่เชิงบวก “Almost a Super Hero” คว้ากระเป๋า Money in the Bank 2021 และแคชอินคว้าแชมป์ WWE Raw Women’s Championship 1 สมัย ถือเป็นแชมป์เดี่ยวใหญ่ครั้งแรกของเธอ ก่อนจะละทิ้งบทซูเปอร์ฮีโร่ กลับมาเป็นคาแรกเตอร์บ้าคลั่งเหมือนยุค NXT

ปี 2024 ได้เข้าร่วมกลุ่ม Wyatt Sicks เปิดตัวใน Raw 17 มิถุนายน 2024 ในบท “Abby the Witch” ซึ่งเป็นตัวละครที่อ้างอิงจาก Firefly Funhouse ของ Bray Wyatt

## สไตล์การปล้ำ
รวดเร็ว คลั่ง ดุดัน
ใช้พลังทางอารมณ์และความคาดเดาไม่ได้เป็นจุดเด่น
ฟินิชเชอร์ที่ใช้บ่อย: The Purge, Neckbreaker Variations

## แชมป์และรางวัล
* **[[Pro-Wrestling: EVE]]**
** Pro-Wrestling: EVE Championship (3 times)
** Queen of the Ring (2012)
* ***[[Pro Wrestling Illustrated]]***
** Ranked No. 18 of the top 100 female singles wrestlers in the *[[PWI Women's 100]]* in 2019
** Ranked No. 22 of the top 50 tag teams in the *[[PWI Tag Team 50]]* in 2020 – 
* ***Scottish Wrestling Network***
** OSWtv/SWN Award (2 times)
*** Female Wrestler of the Year (2015)
*** Outstanding Recognition Award for Extraordinary Service (2021)
** Hall of Fame (2021)
** W3L Women's Championship (1 time)
* **[[WWE]]**
** WWE Raw Women's Championship (1 time)
** WWE Women's Tag Team Championship (3 times) – with Alexa Bliss (2) and Rhea Ripley (1)
**WWE 24/7 Championship (11 times, final)
** Women's Money in the Bank (2021)
** Slammy Award (1 Time)
*** WTF Moment of the Year (2025) 

## อ้างอิง

## แหล่งข้อมูลอื่น

* 
* 

หมวดหมู่:นักมวยปล้ำอาชีพชาวต่างชาติ
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:นักมวยปล้ำชาวสกอตแลนด์
รายชื่อผู้เล่นของสโมสรฟุตบอลจังหวัดสมุทรสาคร

## ผู้เล่นชุดฤดูกาล 2559
 

 

	

	

## ผู้เล่นชุดปัจจุบัน
ยูโร เค้ก ลีก โปร ฤดูกาล 2017 (ไทยลีก3)
ณ วันที่ 15 เมษายน 2560

(SAMUEL AMPOFO)
 

(Thales Lima Cruz)

(Welington Adao Cruz)

(Shine Thuya)
เจ้าจอมมารดาป้อม ในรัชกาลที่ 1

**เจ้าจอมมารดาป้อม** หรือ **ป้อม สีดา** เป็นพระสนมในพระบาทสมเด็จพระพุทธยอดฟ้าจุฬาโลกมหาราช

เจ้าจอมมารดาป้อม เป็นธิดาพระยารัตนจักร (หงส์ทอง สุรคุปต์) สกุลอำมาตย์รามัญ มารดาเป็นชาวสวนบางเขน ได้รับราชการเป็นเจ้าจอมในรัชกาลที่ 1 มีพระราชธิดา 1 พระองค์ คือ พระเจ้าบรมวงศ์เธอ พระองค์เจ้าเรไร ท่านได้เป็นเจ้าจอมละครในสมัยรัชกาลที่ 1 เป็นเจ้าจอมมารดาที่งามมากคนหนึ่ง จึงได้รับบทเป็น "สีดา" พระบาทสมเด็จพระจอมเกล้าเจ้าอยู่หัว ตรัสชมเจ้าจอมมารดาป้อมนี้ว่า *"ว่างามมาก เมื่อได้เห็นเป็นผู้ใหญ่แล้ว"*

## อ้างอิง

หมวดหมู่:พระภรรยาในรัชกาลที่ 1
หมวดหมู่:เจ้าจอมมารดา
หมวดหมู่:สกุลสุรคุปต์
หมวดหมู่:ชาวไทยเชื้อสายมอญ
เจ้าจอมเพ็ง ในรัชกาลที่ 2

**เจ้าจอมเพ็ง** เป็นพระสนมในพระบาทสมเด็จพระพุทธเลิศหล้านภาลัย เป็นธิดาพระยารัตนจักร (หงส์ทอง สุรคุปต์) สกุลอำมาตย์รามัญต่างมารดากับเจ้าจอมมารดาป้อม เป็นละครหลวงรุ่นกลางในรัชกาลที่ 1 สำรับเดียวกันกับเจ้าจอมมารดาป้อม พระบาทสมเด็จพระจอมเกล้าเจ้าอยู่หัวตรัสเล่าไว้ว่า *"ดีแต่บทบาท แต่รูปพรรณหน้าตานั้นก็ไม่สู้งาม ถึงเมื่อออกโรงก็เป็นแต่สวมหน้าโขน"* นอกจากตัวพระรามที่ท่านเล่นจนมีชื่อเสียงแล้ว ท่านยังเล่นเป็นตัวนางบาหยันอีกด้วย ต่อมาท่านได้เป็นครูละครของพระเจ้าบรมวงศ์เธอ กรมพระพิทักษเทเวศร์

## อ้างอิง

หมวดหมู่:พระภรรยาในรัชกาลที่ 2
หมวดหมู่:เจ้าจอม
หมวดหมู่:สกุลสุรคุปต์
หมวดหมู่:ชาวไทยเชื้อสายมอญ
เจ้าจอมอำพัน ในรัชกาลที่ 2

**เจ้าจอมอำพัน** เป็นพระสนมในพระบาทสมเด็จพระพุทธเลิศหล้านภาลัย เป็นธิดาเจ้าพระยารัตนาพิพิธ (สน สนธิรัตน์) สมุหนายกในรัชกาลที่ 1 เป็นละครหลวงในรัชกาลที่ 1 รุ่นเล็ก คู่กันกับเอม นางเอก พระบาทสมเด็จพระจอมเกล้าเจ้าอยู่หัวตรัสเล่าไว้ว่า *"ถึงทอดหลัง เมื่อทรงอิเหนา พระเอกนางเอกที่ออกชื่อระบือเล่าแต่ พัน บุตรเจ้าพระยารัตนาพิพิธ เป็นพระเอก เอม บุตรพระยาจักราราชมนตรี เป็นนางเอก"* เจ้าจอมพันอาจได้เคยเล่นเป็นตัวอิเหนาด้วย แต่ไม่มีหลักฐานปรากฏ

## อ้างอิง

หมวดหมู่:พระภรรยาในรัชกาลที่ 2
หมวดหมู่:เจ้าจอม
หมวดหมู่:สกุลสนธิรัตน์
อำพัน
เจ้าจอมมารดาปุก ในรัชกาลที่ 3

**เจ้าจอมมารดาปุก** (พ.ศ. 2339 - 30 เมษายน พ.ศ. 2421) เป็นพระสนมในพระบาทสมเด็จพระนั่งเกล้าเจ้าอยู่หัว

เจ้าจอมมารดาปุก เป็นธิดาเจ้าพระยารัตนาพิพิธ (สน สนธิรัตน์) สมุหนายกในรัชกาลที่ 1 ได้รับราชการเป็นเจ้าจอมในรัชกาลที่ 3 มีพระราชธิดา 1 พระองค์ คือ
* พระเจ้าบรมวงศ์เธอ พระองค์เจ้าจามรี 

ท่านเป็นละครหลวงรุ่นเล็ก ในรัชกาลที่ 1 มีชื่อเสียงจากการแสดงบท นางเกนหลง ต่อมาย้ายมารับราชการในกรมพระราชวังบวรมหาเสนานุรักษ์ เมื่อรัชกาลที่ 2 เมื่อเสด็จสวรรคตแล้ว จึงกลับเข้าไปอยู่ในพระบรมมหาราชวัง ตำแหน่งเจ้าจอมอยู่งาน แล้วขึ้นเป็นเจ้าจอมมารดาในรัชกาลที่ 3 มีชีวิตอยู่มาจนรัชกาลที่ 5 ถึงแก่กรรมเมื่อวันอังคาร เดือน 5 แรม 13 ค่ำ ปีขาล สัมฤทธิศก ตรงกับวันที่ 30 เมษายน พ.ศ. 2421 สิริอายุ 82 ปี 

## อ้างอิง

หมวดหมู่:พระภรรยาในรัชกาลที่ 3
หมวดหมู่:เจ้าจอมมารดา
หมวดหมู่:สกุลสนธิรัตน์
หมวดหมู่:บุคคลในประวัติศาสตร์กรุงรัตนโกสินทร์
ลีแอร์นา

**ลีแอร์นา** () เป็นเทศบาลในแคว้นลอมบาร์เดีย อยู่ทางเหนือของประเทศอิตาลี  

## อ้างอิง

หมวดหมู่:เมืองในแคว้นลอมบาร์เดีย
อรุ่น อรรคราชนารถภักดี

**อรุ่น อรรคราชนารถภักดี** (พ.ศ. 2385 — 18 พฤษภาคม พ.ศ. 2467) หรือ **ขรัวยายอรุ่น** หรือเป็นที่รู้จักว่า **เจ้าจอมอรุ่น ในรัชกาลที่ 4** มีสมญาในการแสดงว่า **อรุ่นบุษบา** เป็นภริยาของพระยาอรรคราชนารถภักดี (เนตร เนตรายน) และยังเคยรับราชการเป็นพระสนมในพระบาทสมเด็จพระจอมเกล้าเจ้าอยู่หัว เธอมีบุตรสาวคนหนึ่งชื่อวง เนตรายน ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัว พระมหากษัตริย์พระองค์ถัดมา

## ประวัติ
อรุ่นเกิดเมื่อวันศุกร์ เดือนห้า ปีขาล พ.ศ. 2385 ในครอบครัวอำมาตย์ เป็นธิดาคนที่สองของหลวงมหามนเทียร (จุ้ย) กับภริยาชื่อนุ่ม เมื่อจำเริญวัยขึ้น นุ่มผู้มารดาจึงถวายตัวอรุ่นเป็นนางละครในราชสำนัก และมีชื่อเสียงมากจนรับสมญาว่า "อรุ่นบุษบา" รับราชการสนองพระเดชพระคุณเป็น *เจ้าจอมอรุ่น* ในพระบาทสมเด็จพระจอมเกล้าเจ้าอยู่หัว แต่มิได้ประสูติการพระราชบุตร ครั้นพระบาทสมเด็จพระจอมเกล้าเจ้าอยู่หัวเสด็จสวรรคตในปี พ.ศ. 2411 เจ้าจอมอรุ่นจึงถวายบังคมลาออกจากราชการ

หลังออกมาใช้ชีวิตสามัญนอกพระบรมมหาราชวัง ก็ได้สมรสกับขุนศรีสยามนุกูลกิจ (เนตร เนตรายน) บุตรพระยาสมุทบุรารักษ์ (เกิด) นักเรียนนอกคนแรก ๆ ของประเทศที่ได้รับทุนในพระบาทสมเด็จพระจอมเกล้าเจ้าอยู่หัวไปเรียนภาษาอังกฤษที่สิงคโปร์ ที่ขณะนั้นยังเป็นผู้ช่วยกงสุลไทยประจำสิงคโปร์ ถือเป็นกงสุลไทยคนแรกและคนเดียวที่ประจำอยู่ต่างแดนในขณะนั้น ต่อมาได้เป็นที่พระยาสมุทบุรารักษ์ผู้ว่าราชการเมืองสมุทรปราการต่อบิดา และเลื่อนขึ้นเป็นพระยาอรรคราชนารถภักดี รับราชการกระทรวงต่างประเทศ

ในแผ่นดินพระบาทสมเด็จพระจุลจอมเกล้าเจ้าอยู่หัว อรุ่นหลังจากสมรสแล้ว ได้หวนกลับมารับราชการในพระบรมมหาราชวังอีกครั้ง แต่ด้วยความสามารถด้านการแสดง คราวนี้เธอได้เป็นครูละครในราชสำนัก และมีศิษย์เอกคือเจ้าจอมมารดาทับทิม ในรัชกาลที่ 5 นอกจากงานละครแล้ว อรุ่นยังได้ถวายงานแด่สมเด็จพระศรีสวรินทิราบรมราชเทวี พระพันวัสสาอัยยิกาเจ้า เจ้านายพระองค์นี้ทรงพระกรุณาโปรดเกล้าฯ ให้อรุ่นเป็นพระพี่เลี้ยงสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร

อรุ่นได้ถวายตัวบุตรสาวคนหนึ่งชื่อวง เนตรายน เข้ารับราชการฝ่ายในเป็นพระสนมในพระบาทสมเด็จพระจุลจอมเกล้าเจ้าอยู่หัว มีพระราชธิดาพระองค์เดียวคือ **พระเจ้าลูกเธอ พระองค์เจ้าโกมลเสาวมาลย์** (19 กันยายน พ.ศ. 2430 — 19 เมษายน พ.ศ. 2433) ด้วยเหตุนี้จึงถูกเรียกอย่างให้เกียรติว่า *ขรัวยายอรุ่น* ด้วยเป็นยายของพระราชธิดา

อรุ่น อรรคราชนารถภักดี หรือขรัวยายอรุ่น ถึงแก่กรรมเมื่อวันที่  18 พฤษภาคม พ.ศ. 2467

## ลำดับสาแหรก



## อ้างอิง

หมวดหมู่:พระภรรยาในรัชกาลที่ 4
หมวดหมู่:เจ้าจอม
เลเบินส์บอร์น

**สมาคมจดทะเบียนเลเบินส์บอร์น** (; น้ำพุแห่งชีวิต) เป็นการริเริ่มโครงการของหน่วยเอสเอส,ได้รับการสนับสนุนโดยรัฐ,ได้มีการจดทะเบียนขึ้นในนาซีเยอรมนีโดยมีเป้าหมายในการเพิ่มอัตราการเกิดของเด็กที่มีเชื้อสาย"อารยัน" เด็กที่เกิดมาจากความสัมพันธ์นอกสมรสของบุคคลที่ถูกจัดว่าเป็น"เชื้อชาติที่มีความบริสุทธิ์และมีสุขภาพที่ดีแข็งแรง"ตามแนวทางนโยบายทางเชื้อชาติของนาซีและอุดมการณ์ทางสุขภาพ เลเบินส์บอร์นได้ส่งเสริมการคลอดบุตรที่ไม่ได้ระบุชื่อโดยหญิงที่ไม่ได้แต่งงาน,และรับการเลี้ยงดูอุปถัมภ์ของเด็กเหล่านี้โดยพ่อแม่ที่"เชื้อชาติที่มีความบริสุทธิ์และมีสุขภาพที่ดีแข็งแรง"เช่นเดียวกัน โดยเฉพาะสมาชิกบุคคลของหน่วยเอสเอสและครอบครัวของพวกเขา เหรียญกางเขนเกียรติยศมารดาเยอรมันเป็นสิ่งที่ปูนบำเหน็จมอบให้แก่สตรีที่ให้กำเนิดบุตรสายเลือดอารยันมากที่สุด.ส่วนการทำแท้งบุตรเป็นสิ่งที่ผิดกฎหมายในสมัยนั้น

การก่อตั้งในช่วงแรกในเยอรมนีในปี ค.ศ. 1935 เลเบินส์บอร์นได้เริ่มขยายไปยังประเทศยุโรปหลายแห่งที่มีประชาการดั้งเดิมในช่วงสงครามโลกครั้งที่สอง รวมถึงการคัดเลือกเด็กกำพร้าที่สมควรมีค่าในการเลี้ยงดูและการดูแลเด็กที่เกิดจากสตรีชาวอารยันที่เคยมีความสัมพันธ์กับสมาชิกทหารหน่วยเอสเอส แต่เดิมนั้นไม่ได้รวมถึงเด็กที่เกิดมาจากการสมรสระหว่างทหารทั่วไปและหญิงชาวต่างชาติ เนื่องจากไม่มีหลักฐานความชัดเจนทางเชื้อชาติทั้งสองฝ่าย ในช่วงสงคราม มีเด็กหลายคนจำนวนมากถูกลักพาตัวไปจากครอบครัวของพวกเขาและถูกตัดสินเข้าเกณฑ์การเป็นชาว"อารยัน" เพื่อให้เหมาะสมกับการเลี้ยงดูในสถานเลี้ยงเด็กเลเบินส์บอร์น และการอุปถัมภ์ของครอบครัวเยอรมัน

ในการพิจารณาคดีเนือร์นแบร์ค ได้พบหลักฐานโดยตรงในการลักพาตัวเด็กโดยนาซีเยอรมนี ไม่ได้มีเพียงแค่โปแลนด์เท่านั้น แต่เชื่อมโยงไปยังประเทศเยอรมนีในช่วงระยะเวลาในปี ค.ศ. 1939-45

## อ้างอิง
* Dorothee Schmitz-Köster: Deutsche Mutter bist du bereit – Alltag im Lebensborn. Publisher: Aufbau-Verlag, 2002.
* Gisela Heidenreich: Das endlose Jahr. Die langsame Entdeckung der eigenen Biographie – ein Lebensbornschicksal. Published: 2002.
* Georg Lilienthal: Der Lebensborn e. V. – Ein Instrument nationalsozialistischer Rassenpolitik. Publisher: Fischer, 1993 (possibly republished in 2003).
* Kare Olsen: Vater: Deutscher. – Das Schicksal der Norwegischen Lebensbornkinder und ihrer Mütter von 1940 bis heute. Published 2002. (the authoritative resource on Lebensborn in Norway and available in Norwegian: Krigens barn: De norske krigsbarna og deres mødre. Published: *Aschehoug 1998. ISBN 82-03-29090-6).
* Jörg Albrecht: Rohstoff für Übermenschen. Published: Artikel in Zeit-Punkte 3/2001 zum Thema Biomedizin, pp. 16–18.
* Benz, W.; Graml, H.; Weiß, H. (1997) : Enzyklopädie des Nationalsozialismus. Published: Digitale Bibliothek, CD-ROM, Band 25, Directmedia GmbH, Berlin.

หมวดหมู่:นาซีเยอรมนี
หมวดหมู่:ไฮน์ริช ฮิมเลอร์
ยุทธการที่สิงคโปร์

**ยุทธการที่สิงคโปร์** () เป็นเหตุการณ์สู้รบในช่วงสงครามโลกครั้งที่สอง หลังญี่ปุ่นได้รับชัยชนะในการทัพมาลายาเมื่อเดือนมกราคม ค.ศ. 1942 แล้ว ญี่ปุ่นก็เริ่มรุกรานเกาะสิงคโปร์ในวันที่ 8 กุมภาพันธ์ ค.ศ. 1942 ซึ่งถือเป็นจุดยุทธศาสตร์ของอังกฤษ สิงคโปร์ในขณะนั้นมีฉายาว่า "ยิบรอลตาแห่งตะวันออก" ถือเป็นฐานที่มั่นหลักของกองทัพอังกฤษในเอเชียตะวันออกเฉียงใต้ และถือเป็นหน้าด่านสำคัญที่จะป้องกันไม่ให้ข้าศึกรุกรานเข้ามาในมหาสมุทรอินเดียอันเป็นที่ตั้งของอาณานิคมต่าง ๆ จำนวนมากของอังกฤษ

ญี่ปุ่นเริ่มข้ามช่องแคบรัฐยะโฮร์มาสู่เกาะสิงคโปร์ในเวลา 20:30 น. ของวันที่ 8 กุมภาพันธ์ ค.ศ. 1942 และในเช้าวันนั้นเองสิงคโปร์ก็ถูกโจมตีทางอากาศจากเครื่องบินทิ้งระเบิดของญี่ปุ่นเป็นครั้งแรก การต่อสู้กินเวลาราวหนึ่งสัปดาห์ พล.ท. อาเธอร์ เพอร์ซิวัล ผู้บัญชาการกองทหารเครือจักรภพก็ได้ยกธงขาวเพื่อยอมจำนนในวันที่ 15 กุมภาพันธ์ ค.ศ. 1942 ส่งผลให้ทหารในบังคับของอังกฤษราว 80,000 นาย (ซึ่งรวมถึงทหารจากออสเตรเลีย และทหารแขกจากอินเดีย) ตกเป็นเชลยของญี่ปุ่นในทันที ถือเป็นการยอมจำนนครั้งใหญ่ที่สุดในประวัติศาสตร์การทหารของอังกฤษ นายกรัฐมนตรีวินสตัน เชอร์ชิลได้เรียกเหตุการณ์นี้ว่าเป็น "หายนะครั้งเลวร้ายสุด" ในประวัติศาสตร์การทหารของอังกฤษ

## อ้างอิง

หมวดหมู่:สงครามแปซิฟิก
หมวดหมู่:ประวัติศาสตร์สิงคโปร์
หมวดหมู่:สิงคโปร์ภายใต้การปกครองของสหราชอาณาจักร
หมวดหมู่:บริติชมาลายาในสงครามโลกครั้งที่สอง
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ยุทธการและปฏิบัติการทางทหารในสงครามโลกครั้งที่สองเกี่ยวข้องกับอินเดีย
หมวดหมู่:ยุทธการในสงครามโลกครั้งที่สองเกี่ยวข้องกับญี่ปุ่น
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยญี่ปุ่น
หมวดหมู่:การเสียเมืองหลวง
หมวดหมู่:โทโมยูกิ ยามาชิตะ
หมวดหมู่:เหตุการณ์ในเดือนกุมภาพันธ์ พ.ศ. 2485
สคาซานีเอโอเซมเลซีบีร์สกอย

***สคาซานีเอโอเซมเลซีบีร์สกอย*** () เป็นภาพยนตร์แนวดนตรีของสหภาพโซเวียต เป็นภาพยนตร์ฟิล์มสีเรื่องที่สองของสหภาพโซเวียต (หลังจาก *[[The Stone Flower (1946 film)|The Stone Flower]]*) ภาพยนตร์กำกับโดย Ivan Pyryev ภาพยนตร์ผลิดที่ ไซบีเรีย หลัง สงครามโลกครั้งที่สอง

หลังจากที่ภาพยนตร์ประสบความสำเร็จ ก็ได้มีการสร้างภาพยนตร์ดนตรีฟีล์มสีเรื่องที่สองเรื่อง, *[[คูบันสกีเอคาซากี]]* โดยใช้นักแสดงและผู้กำกับคนเดียวกัน
## นักแสดง
* Vladimir Druzhnikov รับบท Andrey
* Marina Ladynina รับบท Natasha
* Vladimir Zeldin  รับบท Boris
* Vera Vasilyeva รับบท Nastya
* Boris Andreyev รับบท Yakov Burmak
## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2491
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
หมวดหมู่:ไซบีเรีย
มหาวิทยาลัยราชธานี วิทยาเขตอุดรธานี

**มหาวิทยาลัยราชธานี วิทยาเขตอุดรธานี** ** **(อังกฤษ: Ratchathani University, UdonThani Campus) เป็นวิทยาเขต ในกำกับของมหาวิทยาลัยราชธานี ซึ่งตั้งอยู่ที่ จังหวัดอุดรธานี

## ประวัติวิทยาเขต
วิทยาลัยเทคโนโลยีราชธานีอุดร ได้รับราชกิจจานุเบกษาประกาศจัดตั้งเมื่อ 3 กันยายน พ.ศ. 2541

สภาวิทยาลัยเทคโนโลยีราชธานีอุดร และสภามหาวิทยาลัยราชธานี ในการประชุมครั้งที่ 1/2547 เมื่อวันที่ 30 เมษายน  พ.ศ. 2547 ได้พิจารณาและมีมติให้รวมกิจการของทั้งสองสถาบันเป็นสถาบันอุดมศึกษาเดียวกัน ทั้งนี้ เป็นไปโดยความยินยอมของผู้รับใบอนุญาตจัดตั้งสถาบันอุดมศึกษาเอกชนดังกล่าว และรัฐมนตรีว่าการกระทรวงศึกษาธิการโดยคำแนะนำของคณะกรรมการการอุดมศึกษา ในการประชุมครั้งที่ 6/2548 เมื่อวันที่ 14 กรกฎาคม พ.ศ. 2548 ได้อนุมัติให้รวมกิจการของวิทยาลัยเทคโนโลยีราชธานีอุดรเข้ากับมหาวิทยาลัยราชธานีแล้วตามประกาศกระทรวงศึกษาธิการ เรื่อง การรวมกิจการของวิทยาลัยเทคโนโลยีราชธานีอุดรเข้ากับมหาวิทยาลัยราชธานี ลงวันที่ 16 มกราคม พ.ศ. 2549 เป็นผลทำให้กิจการของวิทยาลัยเทคโนโลยีราชธานีอุดรเป็นหน่วยงานเดียวกันกับมหาวิทยาลัยราชธานี ตั้งแต่วันที่ได้รับอนุมัติให้รวมกิจการทั้งสองสถาบันเป็นต้นไปแล้ว นั้น จึงไม่มีความจำเป็นในการให้คงไว้ซึ่งใบอนุญาตให้จัดตั้งวิทยาลัยเทคโนโลยีราชธานีอุดร และจัดตั้งมหาวิทยาลัยราชธานี วิทยาเขตอุดรธานี

## สัญลักษณ์ประจำวิทยาเขต
* **สีประจำมหาวิทยาลัย** ได้แก่   สีแสด
**ตราสัญลักษณ์ประกอบด้วย**
center|thumb|171x171px|ตราประจำมหาวิทยาลัยราชธานี วิทยาเขตอุดรธานี
# วงกรมรอบนอกเป็นช่อชัยพฤกษ์
# ชื่อเต็มมหาวิทยาลัยทั้งภาษาไทย  ภาษาอังกฤษ  และการแสดงสถานะเป็นวิทยาเขต
# วงกลมรอบนอกในเป็นรูปรัศมี
# ชื่อย่อมหาวิทยาลัยเป็นรูปเพชร  ตั้งอยู่บนลายกนกซึ่งมีฐานเป็นดอกบัวบาน
**ความหมาย**
* ดอกบัวบาน  หมายถึง  ทรัพยากรมนุษย์ที่มีคุณภาพ
* อักษรย่อ  มรธ  ประกอบกันเป็นรูปเพชรหมายถึง  ความเป็นเลิศ  ความแข็งแกร่งทางปัญญาและความคิด
* รัศมี  หมายถึง  ความเจริญรุ่งเรื่องความก้าวหน้าในวิทยาการและเทคโนโลยีทุกแขนงชื่อเสียง  และคุณงามความดีแผ่ปกไปทั่วทุกทิศ

## หลักสูตร
มหาวิทยาลัยราชธานี วิทยาเขตอุดรธานี เปิดดำเนินการ 3 คณะ 14 สาขาวิชา ในระดับปริญญาตรี  ดังนี้
* **คณะบริหารธุรกิจ**
** สาขาวิชาการบัญชี
** สาขาวิชาคอมพิวเตอร์ธุรกิจ
** สาขาวิชาการจัดการ
* **คณะนิติศาสตร์**
** สาขาวิชานิติศาสตร์

* **คณะพยาบาลศาสตร์**
** สาขาวิชาการพยาบาล (สภาการพยาบาลให้การรับรองหลักสูตรปีการศึกษา2561และให้เปิดรับนักศึกษา ปีการศึกษา2562 เรียบร้อยแล้ว)
** หลักสูตรผู้ช่วยพยาบาล

## แหล่งข้อมูลอื่น
* มหาวิทยาลัยราชธานี
* วิทยาเขตอุดรธานี
* Facebook

## อ้างอิง

อุดร
ราชธานี
หมวดหมู่:สถานศึกษาในอำเภอเมืองอุดรธานี
พุดดง

**พุดดง** () หรือ **เข็มบุษบา** เป็นพืชในสกุลพุดชมพู (*Kopsia*) กระจายพันธุ์ทางตอนใต้ของจีน เอเชียตะวันออกเฉียงใต้ถึงออสเตรเลีย ลักษณะเป็นไม้พุ่มหรือไม้ต้นไม่ผลัดใบ สูงได้ถึง 15 เมตร ใบรูปรี รูปขอบขนานหรือรูปใบหอก ยาวได้ถึง 30 เซนติเมตร ปลายแหลมยาว โคนรูปลิ่มหรือแหลม ก้านใบยาว 0.3–1 เซนติเมตร ช่อดอกยาว 4–15 เซนติเมตร เกลี้ยงหรือมีขนละเอียด ก้านดอกยาวประมาณ 5 มิลลิเมตร กลีบเลี้ยงรูปไข่หรือแกมรูปขอบขนาน ปลายแหลม ยาว 2–6 มิลลิเมตร ดอกมีสีขาว ปากหลอดกลีบสีชมพู มีกลิ่นหอมอ่อน ๆ หลอดกลีบยาว 2–3.5 เซนติเมตร กลีบดอกรูปรี รูปขอบขนานหรือรูปใบหอก ยาว 0.7–2 เซนติเมตร เกสรเพศผู้ติดเหนือกึ่งกลางหลอดกลีบดอก อับเรณูยาว 1.2–1.7 มิลลิเมตร ก้านเกสรเพศเมียยาว 2–2.5 เซนติเมตร รวมยอดเกสร ผลออกเป็นคู่แต่มักเจริญเพียงผลเดียว รูปรีเบี้ยว ยาว 1.5–4 เซนติเมตร ภายในมีเมล็ดแข็ง เมื่อสุกมีสีดำอมน้ำเงิน พุดดงนิยมปลูกเป็นไม้ประดับ เปลือกต้นใช้เป็นยาสวนทวารหนัก ใบและผลใช้รักษาอาการเจ็บคอและทอนซิลอักเสบ

## อ้างอิง

## แหล่งข้อมูลอื่น

* 
* 

หมวดหมู่:วงศ์ตีนเป็ด
หมวดหมู่:ไม้ดอกไม้ประดับ
หมวดหมู่:สมุนไพร
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดอุดรธานี

**มหาวิทยาลัยรามคำแหง สาขาวิทยาบริการเฉลิมพระเกียรติ จังหวัดอุดรธานี** (อังกฤษ: Ramkhamhaeng University Udon Thani Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง

## ประวัติ
**สาขาวิทยาบริการเฉลิมพระเกียรจิจังหวัดอุดรธานี** แรกเริ่มก่อตั้งจากแนวคิดอธิการบดีมหาวิทยาลัยรามคำแหง นายรังสรรค์ แสงสุข ได้ดำเนินการจัดทำ " โครงการจัดตั้งมหาวิทยาลัยรามคำแหงสาขาวิทยบริการเฉลิมพระเกียรติส่วนภูมิภาค" ขึ้นมาเพื่อขยายโอกาสทางการศึกษาจากส่วนกลางไปสู่ส่วนภูมิภาค

จังหวัดอุดรธานี เป็นจังหวัดหลักของอีสานตอนบน ประกอบกับขยายตัวทางภาคอุตสาหกรรม  ตลอดจนเป็นเมืองหลักทางด้านเศรษฐกิจและระบบคมนาคมจึงจำเป็นต้องมีบุคลากรที่มีทักษะในระดับปริญญา

ต่อมารัฐมนตรีว่าการทบวงมหาวิทยาลัย ในขณะนั้น(นายประจวบ  ไชยสาส์น) ได้แจ้งไปยังจังหวัดอุดรธานีตามหนังสือด่วนมากที่  ทม  0100/482 ลงวันที่  5  กรกฎาคม  2542  ว่าทบวงมหาวิทยาลัย  มีนโยบายชัดเจนสนับสนุนให้มหาวิทยาลัยขยายโอกาสทางการศึกษาไปสู่ส่วนภูมิภาค จากการประสานงานเบื้องต้นทราบว่าสภาตำบลปะโคได้เสนอให้ที่ดิน จำนวน 253 ไร่ เป็นที่สาธารณสมบัติประเภทพลเมืองใช้ร่วมกันอยู่ที่หมู่   2  ตำบลปะโค  อำเภอกุมภวาปี จังหวัดอุดรธานี  เพื่อเป็นที่ตั้งของมหาวิทยาลัยรามคำแหงสาขาวิทยบริการเฉลิมพระเกียรติ จังหวัดอุดรธานี 

สภามหาวิทยาลัยรามคำแหง ตามข้อเสนอของอธิการบดี รังสรรค์  แสงสุข จึงมีมติให้จัดตั้งมหาวิทยาลัยรามคำแหง สาขาวิทยบริการเฉลิมพระเกียรติจังหวัดอุดรธานี และให้ดำเนินการจัดการเรียนการสอนในระดับปริญญาตรีตั้งแต่ภาค  1  ปีการศึกษา  2548  เป็นต้นมา

## หลักสูตรที่เปิดสอน
  การเรียนการสอนในระดับปริญญาตรี ของสาขาวิทยบริการฯ จังหวัดอุดรธานี  ได้จัดให้มีการเรียนการสอนทางไกล  โดยใช้เทคนโนโลยีถ่ายทอดสัญญาณ ในระหว่าง วันจันทร์  - วันศุกร์  สำหรับวันเสาร์-วันอาทิตย์ ทางมหาวิทยาลัยได้จัดให้มีอาจารย์ประจำรายวิชาที่เปิดสอน  มาบรรยายสรุป  ณ  สาขาวิทยาบริการฯ จังหวัดอุดรธานี ตามตารางเวลาที่กำหนด  เพื่อให้นักศึกษามีโอกาสได้รับความรู้  และพบอาจารย์ผู้สอนโดยตรง  และกำหนดให้โรงเรียนสตรีราชินูทิศ  อำเภอเมือง  จังหวัดอุดรธานี  เป็นสนามสอบ  โดยมีบุคลากรของโรงเรียนเป็นกรรมการคุมสอบตามเกณฑ์ของมหาวิทยาลัย
* คณะนิติศาสตร์  
สาขานิติศาสตร์
* คณะรัฐศาสตร์  
สาขาวิชาบริหารรัฐกิจ
* คณะบริหารธุรกิจ  
สาขาวิชาบริหารทั่วไป
* คณะสื่อสารมวลชน  
สาขาวิชาสื่อสารมวลชน
* เรียนรายกระบวนวิชา (Per-Degree) 

## อ้างอิง

## ดูเพิ่ม
มหาวิทยาลัยรามคำแหง

## แหล่งข้อมูลอื่น
*  เว็บไซต์อย่างเป็นทางการของ **[http://www.udonthani.ru.ac.th/index.php มหาวิทยาลัยรามคำแหง สาขาวิทยาบริการเฉลิมพระเกียรติจังหวัดอุดรธานี] **
* เว็บไซต์อย่างเป็นทางการของ **[http://www.ru.ac.th/th/Branch มหาวิทยาลัยรามคำแหง]**

อุดร
รามคำแหง
หมวดหมู่:สิ่งก่อสร้างในอำเภอกุมภวาปี
เอมีเลีย คลาร์ก

**เอมีเลีย อิซาเบล ยูฟีเมีย โรส คลาร์ก** (; เกิด 23 ตุลาคม ค.ศ. 1986) เป็นนักแสดงชาวอังกฤษ เธอเป็นที่รู้จักอย่างดีจากบทบาทเดแนริส ทาร์แกเรียน ในซีรีส์โทรทัศน์ทางช่องเอชบีโอเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* ซึ่งทำให้เธอได้รับการเสนอชื่อเข้าชิงรางวัลคริติกส์ชอยส์มูวีอะวอร์ด และเสนอชื่อเข้าชิงรางวัลเอ็มมีสามครั้งในปี 2013, 2015 และ 2016 ในปี 2017 คลาร์กเป็นหนึ่งในนักแสดงที่มีค่าตัวสูงที่สุดในโทรทัศน์ ได้รับค่าตัวจำนวน 1.1 ล้านดอลลาร์ต่อตอนใน *มหาศึกชิงบัลลังก์* 

คลาร์กยังรับบทนำในละครบรอดเวย์เรื่อง *[[นงเยาว์นิวยอร์ก]]* (2013) ในปี 2015 เธอถูกจัดให้เป็นผู้หญิงที่เซ็กซี่ที่สุดในโลกที่ยังมีชีวิตอยู่ จากนิตยสาร *[[เอสไควร์]]* นอกจากนี้เธอยังเป็นที่รู้จักจากบทซาราห์ คอนเนอร์ในภาพยนตร์แนววิทยาศาสตร์เรื่อง *[[ฅนเหล็ก: มหาวิบัติจักรกลยึดโลก]]* (2015), หลุยส์ซา คลาร์ก ในภาพยนตร์รักเรื่อง *[[มีบีฟอร์ยู]]* (2016) และคีราในภาพยนตร์เรื่อง *[[ฮาน โซโล: ตำนานสตาร์ วอร์ส]]* (2018) ในปี 2019 นิตยสาร *[[ไทม์]]* จัดให้เธอเป็นหนึ่งใน 100 บุคคลที่ทรงอิทธิพลที่สุดในโลก

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่ยังมีชีวิตอยู่
หมวดหมู่:นักแสดงอังกฤษ
หมวดหมู่:นักแสดงหญิงชาวอังกฤษในศตวรรษที่ 21
หมวดหมู่:นักแสดงภาพยนตร์หญิงชาวอังกฤษ
หมวดหมู่:นักแสดงละครโทรทัศน์หญิงชาวอังกฤษ
หมวดหมู่:นักแสดงละครเวทีหญิงชาวอังกฤษ
บัณฑิตวิทยาลัย มหาวิทยาลัยราชภัฏอุดรธานี

**บัณฑิตวิทยาลัย มหาวิทยาลัยราชภัฏอุดรธานี** () เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏอุดรธานี ปัจจุบันเปิดหลักสูตรในระดับที่สูงกว่าปริญญาตรี ปริญญาโท และปริญญาเอก

## ประวัติ
**บัณฑิตวิทยาลัย มหาวิทยาลัยราชภัฏอุดรธานี** แรกเริ่มก่อตั้งเมื่อปี พ.ศ. 2538 ตามพระราชบัญญัติสถาบันราชภัฏ พ.ศ. 2538 มาตรา 7 ที่กำหนดว่า "**ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่นมีวัตถุประสงค์ให้การศึกษาวิชาการ และวิชาชีพระดับสูงทำการวิจัยให้บริการวิชาการแก่สังคม ปรับปรุง ถ่ายทอดและพัฒนาเทคโนโลยี ทำนุบำรุงศิลปวัฒนธรรม ผลิตครูและส่งเสริมฐานะครู**" ใช้ชื่อว่า "โครงการบัณฑิตศึกษามหาวิทยาลัยราชภัฏอุดรธานี" และจากนั้นได้มีการเตรียมความพร้อมในการจัดการศึกษาระดับบัณฑิตศึกษา โดยได้ดำเนินการพัฒนาหลักสูตรระดับปริญญาโท

ต่อมามหาวิทยาลัยราชภัฏอุดรธานี ได้ดำเนินการพัฒนาหลักสูตรระดับบัณฑิตศึกษาให้สอดคล้องกับสภาพ ความต้องการ และการแก้ปัญหาของท้องถิ่นโดยเฉพาะอย่างยิ่งในองค์กรวิชาชีพครู และได้เตรียมความพร้อมด้านบุคลากร อาคารสถานที่ วัสดุอุปกรณ์ เอกสาร ตำรา และสิ่งอำนวยความสะดวกต่างๆ และได้นำเสนอหลักสูตรต่อคณะกรรมการสภาสถาบันราชภัฏ (ในขณะนั้น) และได้รับอนุมัติให้เปิดสอนหลักสูตรในระดับบัณฑิตศึกษาจำนวน&nbsp;2 หลักสูตร&nbsp;2 สาขาวิชา คือ หลักสูตรครุศาสตรมหาบัณฑิต สาขาวิชาการบริหารการศึกษาและสาขาวิชาหลักสูตรและการสอน ขึ้นเป็นครั้งแรกในปี&nbsp;2542 

และเมื่อวันที่ 16 พฤศจิกายน 2556 บัณฑิตวิทยาลัย มหาวิทยาลัยราชภัฏอุดรธานี ได้รับการจัดตั้งอย่างเป็นทางการโดยสภามหาวิทยาลัยราชภัฏอุดรธานี โดยเปลี่ยนจากชื่อเดิมคือ โครงการบัณฑิตศึกษา ซึ่งได้จัดตั้งในปี 2538 บัณฑิตวิทยาลัยภายใต้การนำของคณบดีคนแรกที่ได้รับการแต่งตั้งจากสภามหาวิทยาลัยเมื่อวันที่ 26 ตุลาคม 2557 คือ ผู้ช่วยศาสตราจารย์ ดร.รพีพร สร้อยน้ำ

## หลักสูตรการศึกษา

  

## อ้างอิง

## แหล่งข้อมูลอื่น
*  บัณฑิตวิทยาลัย มหาวิทยาลัยราชภัฏอุดรธานี 
* มหาวิทยาลัยราชภัฏอุดรธานี

ราชภัฏอุดรธานี
ราชภัฏอุดรธานี
บัณ
บัณ
บัณ
กรมอเมริกาและแปซิฟิกใต้

**กรมอเมริกาและแปซิฟิกใต้** มีภารกิจเกี่ยวกับการเสนอแนะนโยบายและดำเนินการเกี่ยวกับความสัมพันธ์ ทวิภาคีและพหุภาคีกับประเทศกลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้ โดยการวิเคราะห์ประเมินสถานการณ์ทุกด้านในภูมิภาคอเมริกาและแปซิฟิกใต้ เพื่อเสริมสร้างความร่วมมือทวิภาคีและ พหุภาคี และปกป้อง รักษาผลประโยชน์แห่งชาติ

## ภารกิจ และหน้าที่
*วิเคราะห์และประเมินสถานการณ์ทางการเมือง ความมั่นคง เศรษฐกิจ วัฒนธรรมและสังคมของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
*เสนอแนะแนวนโยบายในการดำเนินความสัมพันธ์ระหว่างประเทศไทยกับประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
*เป็นสื่อกลางในการติดต่อระหว่างส่วนราชการไทยกับตัวแทนของประเทศ กลุ่มประเทศในภูมิภาคอเมริกาและแปซิฟิกใต้ และองค์การระหว่างประเทศของภูมิภาคอเมริกาและแปซิฟิกใต้
*ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย
## หน่วยงานในสังกัดกรมอเมริกาและแปซิฟิกใต้
*สำนักงานเลขานุการกรม
*กองอเมริกาเหนือ
*กองลาตินอเมริกา
*กองแปซิฟิกใต้

## อ้างอิง

หมวดหมู่:กระทรวงการต่างประเทศ (ประเทศไทย)
หมวดหมู่:หน่วยงานของรัฐบาลไทยในเขตราชเทวี
อเมริกาและแปซิฟิกใต้
ตาน-ดแว

**ตาน-ดแว** (, ; ชื่อเดิมในภาษาอังกฤษคือ **ซันโดเวย์**) เป็นเมืองท่าที่สำคัญในรัฐยะไข่ ประเทศพม่า เป็นเมืองโบราณและเคยเป็นเมืองศูนย์กลางของรัฐยะไข่หรืออาระกัน เมืองมีพื้นที่ประมาณ  ล้อมรอบไปด้วยเทือกเขายะไข่ซึ่งอยู่ติดกับชายฝั่งทะเล มีพื้นที่สูงถึง 4,000 ฟุต อุดมไปด้วยหินอัคนี ดินเหนียว หินชนวน หินเหล็กไฟ และหินทราย นอกจากนี้ยังค้นพบอัญมณี อาทิ หินสบู่ แร่ควอตซ์ขาว เคยมีบันทึกปริมาณน้ำฝนระหว่างปี ค.ศ. 1961–1990 มีมากถึง  พืชเศรษฐกิจที่สำคัญคือข้าวและยาสูบ

## ภูมิอากาศ
มีภูมิอากาศแบบมรสุมเขตร้อน อากาศอบอุ่นถึงร้อนตลอดทั้งปี มี 2 ฤดู ได้แก่ ฤดูแล้งหรือฤดูหนาว (พฤศจิกายน–เมษายน) และฤดูฝนหรือฤดูร้อน (พฤษภาคม–ตุลาคม) ฝนจะตกมากในช่วงเดือนมิถุนายน–กันยายน มีปริมาณน้ำฝนสูงถึง  ต่อเดือน





## อ้างอิง

## แหล่งข้อมูลอื่น
* 18° 28' 0" North, 94° 22' 0" East Satellite map at Maplandia.com

หมวดหมู่:เมืองในรัฐยะไข่
แฮโฮ่

**แฮโฮ่** () เป็นเมืองเล็ก ๆ ในอำเภอกะลอ จังหวัดตองจี รัฐฉาน ประเทศพม่า เป็นประตูสู่สถานที่ท่องเที่ยวอย่างทะเลสาบอี้นเล่ เมืองนี้เชื่อมต่อได้โดยทางหลวงหมายเลข 4 ไปยังซะกานจีและตองจีซึ่งเป็นเมืองศูนย์กลางของรัฐฉาน นอกจากนี้ยังมีถนนไปยังเหมืองเงินเก่ามอโซน (บอไซง์)

## ภูมิอากาศ




## อ้างอิง

หมวดหมู่:เมืองในรัฐฉาน
จอห์น เคอร์ติน

**จอห์น โจเซฟ แอมโบรส เคอร์ติน** () เป็นนักการเมืองชาวออสเตรเลียจากพรรคแรงงาน และเป็นนายกรัฐมนตรีออสเตรเลียคนที่ 14 ระหว่างปี ค.ศ. 1935 ถึง 1945 เขาสามารถนำพาประเทศผ่านพ้นภัยคุกคามจากการรุกคืบของกองทัพจักรวรรดิญี่ปุ่นในช่วงสงครามโลกครั้งที่สอง และได้รับการยกย่องให้เป็นหนึ่งในผู้นำที่ยิ่งใหญ่ที่สุดของออสเตรเลีย เขาถึงแก่อสัญกรรมขณะอยู่ในตำแหน่งเมื่อวันที่ 5 กรกฎาคม ค.ศ. 1945 เพียงหนึ่งเดือนก่อนหน้าที่สงครามจะสิ้นสุดลง


หมวดหมู่:นายกรัฐมนตรีออสเตรเลีย
หมวดหมู่:ชาวออสเตรเลียเชื้อสายไอริช
รายชื่ออธิบดีกรมประมง

ด้านล่างนี้คือ**รายนามเจ้ากรมรักษาสัตว์น้ำ อธิบดี[[กรมประมง|กรมการประมง]] และอธิบดี[[กรมประมง]]**

## รายนาม

## อ้างอิง

## ดูเพิ่ม
* กรมประมง

หมวดหมู่:อธิบดีกรมประมง
ประมง
รัฐมนตรีว่าการกระทรวงการคลัง (สหราชอาณาจักร)

**สมุหพระคลัง** () เป็นตำแหน่งรัฐมนตรีอาวุโสของรัฐบาลสหราชอาณาจักร และเป็นผู้บังคับบัญชาของกระทรวงธนารักษ์ และเป็นหนึ่งในตำแหน่งใหญ่แห่งรัฐ

สมุหพระคลังเทียบได้กับตำแหน่งรัฐมนตรีว่าการกระทรวงการคลังในประเทศอื่น นอกจากนี้ สมุหพระคลังยังดำรงตำแหน่งตามประเพณีเป็น **นายธนารักษ์โท** (Second Lord of the Treasury) ผู้มีความอาวุโสที่สองของกระทรวงธนารักษ์ เป็นรองจากนายธนารักษ์เอก (First Lord of the Treasury) ซึ่งก็คือนายกรัฐมนตรี

คำว่า Exchequer มีความหมายว่า "ผู้สั่งจ่ายเงิน" กล่าวคือเป็นผู้รับผิดชอบสูงสุดในทำบัญชีและการสั่งจ่ายเงินทั้งสิ้นทั้งปวงของประเทศ ในคริสต์ศตวรษที่ 18 ถึง 19 นายกรัฐมนตรีสหราชอาณาจักรมักจะควบตำแหน่งเป็นสมุหพระคลัง นายกรัฐมนตรีคนสุดท้ายที่ควบตำแหน่งสมุหพระคลังคือสแตนลีย์ บอลดวิน ในปี 1923

## อ้างอิง

หมวดหมู่:การเมืองสหราชอาณาจักร
หมวดหมู่:รัฐบาลสหราชอาณาจักร
สหราชอาณาจักร
หมวดหมู่:คณะรัฐมนตรีสหราชอาณาจักร
รัฐมนตรีว่าการกระทรวงการต่างประเทศ (สหราชอาณาจักร)

**รัฐมนตรีว่าการกระทรวงการต่างประเทศ เครือจักรภพ และการพัฒนา** () หรือ **รัฐมนตรีต่างประเทศ** เป็นรัฐมนตรีในรัฐบาลของสหราชอาณาจักร รับผิดชอบกระทรวงการต่างประเทศ เครือจักรภพ และการพัฒนา โดยตำแหน่งนี้ถือว่าเป็นหนึ่งในตำแหน่งรัฐมนตรีที่มีความอาวุโสสูงสุดในรัฐบาลสหราชอาณาจักร และยังเป็นหนึ่งในสี่ตำแหน่งใหญ่แห่งรัฐ ผู้ที่ดำรงตำแหน่งนี้เป็นสมาชิกคณะรัฐมนตรีและสภาความมั่นคงแห่งชาติ และรับผิดชอบต่อนายกรัฐมนตรีโดยตรง

ผู้ที่ดำรงตำแหน่งทำงานร่วมกับรัฐมนตรีช่วยว่าการต่างประเทศคนอื่น ๆ อีกทั้งมีคณะกรรมาธิการการต่างประเทศในสภาสามัญชนคอยกำกับดูแลการทำงานของรัฐมนตรี และตำแหน่งนี้มีตำแหน่งรัฐมนตรีเงาที่ตรงกันคือรัฐมนตรีว่าการกระทรวงการต่างประเทศเงา

รัฐมนตรีต่างประเทศคนปัจจุบันคือ เดวิด แคเมอรอน ซึ่งเคยดำรงตำแหน่งเป็นนายกรัฐมนตรีตั้งแต่ ค.ศ. 2010 ถึง ค.ศ. 2016 โดยนายกรัฐมนตรีคนปัจจุบัน ริชี ซูแน็ก แต่งตั้งให้แคเมอรอนเป็นรัฐมนตรีในการปรับคณะรัฐมนตรีในเดือนพฤศจิกายน ค.ศ. 2023

## หน้าที่รับผิดชอบ
รัฐมนตรีต่างประเทศมีความรับผิดชอบที่แตกต่างออกไปจากรัฐมนตรีต่างประเทศของประเทศอื่น ๆ โดยมีความรับผิดชอบรวมถึง

* ความสัมพันธ์ระหว่างสหราชอาณาจักรและรัฐบาลของประเทศอื่น
* สนับสนุนผลประโยชน์ของรัฐบาลในต่างประเทศ 
* ประเด็นที่เกี่ยวกับประเทศในเครือจักรภพและดินแดนโพ้นทะเล
* กำกับดูแลหน่วยข่าวกรองลับ (MI6) และศูนย์สื่อสารรัฐบาล (GCHQ)

## ดูเพิ่ม
* อำมาตย์นายกสหราชอาณาจักร
* รัฐบาลสหราชอาณาจักร

## อ้างอิง

## แหล่งข้อมูลอื่น
* FCO website

หมวดหมู่:การเมืองสหราชอาณาจักร
หมวดหมู่:รัฐบาลสหราชอาณาจักร
หมวดหมู่:รัฐมนตรีว่าการกระทรวงการต่างประเทศ
หมวดหมู่:คณะรัฐมนตรีสหราชอาณาจักร
หลุยส์ อ็องตวน เดอ แซ็ง-ฌุสต์

**หลุยส์ อ็องตวน เดอ แซ็ง-ฌุสต์** () เป็นผู้นำทางการเมืองและการทหารในช่วงการปฏิวัติฝรั่งเศส เขาได้รับเลือกให้เข้าเป็นสมาชิกที่ประชุมใหญ่แห่งชาติในปี ค.ศ. 1792 และถือเป็นสมาชิกสภาที่มีอายุน้อยที่สุดในวัยเพียง 25 ปี แซ็ง-ฌุสต์มีความก้าวหน้าในตำแหน่งการงานอย่างรวดเร็วและกลายเป็นหนึ่งในผู้นำระดับสูงของของรัฐบาลสาธารณรัฐฝรั่งเศสที่ 1 เขาเป็นแกนนำเรียกร้องให้ประหารชีวิตพระเจ้าหลุยส์ที่ 16 

ความปากร้ายของเขาสร้างความประทับใจให้แก่มักซีมีเลียง รอแบ็สปีแยร์ แซ็ง-ฌุสต์ได้รับแต่งตั้งจากรอแบ็สปีแยร์ให้เป็นหนึ่งในกรรมาธิการความปลอดภัยส่วนรวม และต่อมายังได้รับแต่งตั้งเป็นประธานที่ประชุมใหญ่แห่งชาติ รวมถึงเป็นผู้ตรวจการประจำกองทัพในระหว่างสงครามปฏิวัติฝรั่งเศส และยังเป็นบุคคลหลักที่ร่างรัฐธรรมนูญฝรั่งเศสฉบับสุดโต่ง ค.ศ. 1793 ที่ให้อำนาจพิเศษแบบเบ็ดเสร็จแก่คณะกรรมาธิการความปลอดภัยส่วนรวมในการดำเนินการปฏิวัติ

นับได้ว่าแซ็ง-ฌุสต์เป็นบุคคลสำคัญที่คอยค้ำจุนอำนาจทางการเมืองของรอแบ็สปีแยร์ เขาใช้อำนาจเบ็ดเสร็จจากรัฐธรรมนูญที่ตนเองร่างขึ้นในการข่มขู่และกำจัดผู้แทนราษฎรสายกลางอย่างฌัก ปีแยร์ บรีโซ ตลอดจนผู้แทนราษฎรกลุ่มฌีรงแด็ง อย่างไร้ความปรานีจนได้รับฉายาว่า "ทูตแห่งความตาย" ในสมัยแห่งความน่าสะพรึงกลัว 

ในวันที่ 27 กรกฎาคม 1794 สมาชิกที่ประชุมใหญ่แห่งชาติลงมติประกาศให้รอแบ็สปีแยร์เป็น "เผด็จการทรราช" ซึ่งทำให้รอแบ็สปีแยร์และพรรคพวกอีก 21 คนซึ่งรวมถึงแซ็ง-ฌุสต์ถูกจับกุมในคืนนั้น และถูกนำตัวไปประหารชีวิตด้วยกิโยตีนในวันรุ่งขึ้น ถือเป็นจุดสิ้นสุดสมัยแห่งความน่าสะพรึงกลัว

## ประวัติ
*
*
*
*
*

หมวดหมู่:ผู้ถูกประหารชีวิตด้วยกิโยตีนในช่วงการปฏิวัติฝรั่งเศส
หมวดหมู่:นักการเมืองฝรั่งเศส
หมวดหมู่:บุคคลในการปฏิวัติฝรั่งเศส
หมวดหมู่:ผู้สมรู้ร่วมคิดการประหารพระเจ้าหลุยส์ที่ 16
หมวดหมู่:บุคคลจากจังหวัดเนียฟวร์
ตำบลน้ำตก

**ตำบลน้ำตก** อาจหมายถึง
* **[[ตำบลน้ำตก (อำเภอทุ่งสง)|ตำบลน้ำตก]]** อำเภอทุ่งสง จังหวัดนครศรีธรรมราช
* **[[ตำบลน้ำตก (อำเภอนาน้อย)|ตำบลน้ำตก]]** อำเภอนาน้อย จังหวัดน่าน
ไลน์ทีวี

**ไลน์ ทีวี** () เป็นเว็บไซต์และแอปพลิเคชันที่ให้บริการโอทีทีวีดิทัศน์ตามคำขอปัจจุบันปิดให้บริการแล้ว มีเจ้าของคือ ไลน์ คอร์ปอเรชั่น ที่ประเทศญี่ปุ่น ให้บริการหลักในประเทศไทย และเปิดให้บริการในไทยเป็นแห่งแรกในวันที่ 28 ตุลาคม พ.ศ. 2557 ผู้ใช้สามารถรับชมเนื้อหาแบบไม่มีค่าใช้จ่าย โดยไลน์ทีวีมีรายได้จากการโฆษณา

หลักจากเปิดให้บริการในไทย ในปี พ.ศ. 2558 ได้เปิดบริการในไต้หวัน และในปี พ.ศ. 2563 ได้เปิดให้บริการถึงประเทศอื่น ๆ อีก 19 ประเทศ ส่วนใหญ่เป็นประเทศในเอเชียตะวันออกเฉียงใต้ ละตินอเมริกา และสหรัฐอเมริกา นำรายการจากโทรทัศน์ท้องถิ่น และยังร่วมมือกับสตูดิโอเพื่อผลิตเนื้อหาที่เป็นต้นฉบับของตัวเอง (LINE TV Originals)

ในวันที่ 29 พฤศจิกายน พ.ศ. 2564 ได้มีการประกาศผ่านเพจเฟซบุ๊กของ ไลน์ทีวี ประเทศไทย ระบุว่าไลน์ทีวี ประเทศไทย เปิดให้บริการถึงวันที่ 31 ธันวาคม พ.ศ. 2564 ทั้งนี้ ยังไม่มีการระบุถึงเหตุผลที่แน่ชัด โดยเนื้อหาที่เป็นต้นฉบับ (LINE TV Original Series) ได้ย้ายไปให้บริการที่แท็บทีวีบนไลน์ทูเดย์

## การให้บริการ
Line TV (ไลน์ ทีวี)ให้บริการเนื้อหารับชมครอบคลุมหลายหมวดหมู่ ทั้งละคร ซิทคอม ซีรีส์ ภาพยนตร์ อะนิเมชั่น รายการวาไรตี้ มิวสิควีดีโอ ทอล์คโชว์ รวมทั้งซีรีส์และรายการออนไลน์ต่าง ๆ โดยเนื้อหาทั้งหมดนั้นจะเป็นรายการจากผู้ผลิต และสถานีโทรทัศน์ ที่เป็นพันธมิตรทางธุรกิจกับไลน์ทีวี สามารถรับชมได้ผ่านเว็บไซต์ แอปพลิเคชัน และโทรทัศน์

## อ้างอิง

## แหล่งข้อมูลอื่น
*   เก็บที่ 
* ทีวี ที่ไลน์ทูเดย์
*  
* 
* 
* 


หมวดหมู่:บริการวีดิทัศน์ตามคำขอ
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:การบันเทิง
หมวดหมู่:ก่อตั้งในปี พ.ศ. 2558
อาตาลันตาแบร์กามัสกากัลโช

**อาตาลันตาแบร์กามัสกากัลโช** () หรือรู้จักกันในชื่อ **อาตาลันตา**, **อาตาลันตา แบร์กาโม** หรือ **อาตาลันตา บีซี** เป็นสโมสรฟุตบอลในประเทศอิตาลี ตั้งอยู่ที่เมืองแบร์กาโม แคว้นลอมบาร์เดีย ปัจจุบันลงเล่นในเซเรียอา หลังจากที่เลื่อนชั้นมาจากเซเรียบี ในฤดูกาล 2010–11

## ประวัติ
สโมสรอาตาลันตาก่อตั้งในปี ค.ศ. 1907 มีชื่อเรียกเล่น ๆ ว่า *แนราซซูร์รี* และ *ออโรบิซี* ชุดแข่งจะประกอบด้วย เสื้อลายทางสีน้ำเงินดำ กางเกงสีดำ และถุงเท้าสีดำ ปัจจุบันใช้สนามสตาดีโออัตเลตีอัซซูร์รีดีตาเลีย ความจุ 26,638 ที่ตั้ง

ในอิตาลี อาตาลันตา ถูกเรียกว่าเป็น *รีจีนา เดลเล โปรวินซาลี* (ราชินีแห่งสโมสรชนบท) เพราะเป็นหนึ่งในสโมสรเก่าแก่ที่มิได้ตั้งอยู่ในเมืองใหญ่ พวกเขาลงเล่นไป 53 ฤดูกาลในเซเรียอา, 28 ฤดูกาลในเซเรียบี และ 1 ฤดูกาลในเซเรียซี

สโมสรเคยชนะเลิศรางวัลโกปปาอีตาเลีย ใน ค.ศ. 1963 และเข้าแข่งขันยูฟ่าคัพวินเนอร์สคัพ ผ่านไปถึงรอบรองชนะเลิศ ใน ค.ศ. 1988 โดยในตอนนั้น สโมสรยังอยู่ในเซเรียบี นี่จึงเป็นผลงานที่ดีที่สุดของสโมสรที่ไม่ได้อยู่บนลีกสูงสุด ในการแข่งขันของยูฟ่า (ร่วมกับสโมสรฟุตบอลคาร์ดิฟฟ์ซิตี) นอกจากนี้ยังเคยแข่งขันยูฟ่าคัพ ฤดูกาล 1990–91 ผ่านถึงรอบก่อนรองชนะเลิศ

## ผู้เล่น
### ชุดปัจจุบัน

### ผู้เล่นที่ถูกปล่อยยืมตัว

### ชุดเยาวชน

### หมายเลขที่สงวนไว้
* **12** – เพื่ออุทิศให้แก่ผู้ติดตามสโมสร
* **14** –  เฟเดริโก ปิซานี, กองหน้า (ค.ศ. 1991–97) – *ผู้เล่นเกียรติยศ*
* **80** – เอลิโอ กอร์บานี นักข่าววิทยุ

## เกียรติประวัติ
### ระดับประเทศ
* **[[โกปปาอีตาเลีย]]**
: **ชนะเลิศ (1):** 1962–63

* **[[เซเรียบี]]**
: **ชนะเลิศ (6):** 1927–28, 1939–40, 1958–59, 1983–84, 2005–06, 2010–11

* **[[เลกาโปรปรีมาดีวีซีโอเน|เซเรียซี]]**
: **ชนะเลิศ (1):** 1981–82
: .ยูฟ่า​ยูโร​ปา​ลีก​
: ชนะเลิศ​ (1):  2023/24

### ระดับทวีป
***[[ยูฟ่ายูโรปาลีก]]**
: **ชนะเลิศ (1):** 2023–24

## อ้างอิง

## แหล่งข้อมูลอื่น

* เว็บไซต์ทางการของสโมสร 
* เว็บไซต์ทางการของกลุ่มผู้ติดตาม 
* ''Tutto Atalanta'': Atalanta News & Gossip 
* เว็บไซต์ของกลุ่มผู้ติดตามในรัสเซีย
* 

หมวดหมู่:สโมสรฟุตบอลในประเทศอิตาลี
หมวดหมู่:สโมสรในเซเรียอา
หมวดหมู่:แคว้นลอมบาร์เดีย
หมวดหมู่:สโมสรฟุตบอลที่ก่อตั้งในปี พ.ศ. 2450
หมวดหมู่:สโมสรที่ชนะเลิศยูฟ่ายูโรปาลีก
อาตาลันตา
มหาวิทยาลัยมหามกุฏราชวิทยาลัย วิทยาเขตอีสาน

**มหาวิทยาลัยมหามกุฏราชวิทยาลัย วิทยาเขตอีสาน** () เป็นวิทยาเขตของมหาวิทยาลัยมหามกุฏราชวิทยาลัย ตั้งอยู่ที่ตำบลในเมือง อำเภอเมืองขอนแก่น ก่อตั้งขึ้นเมื่อปี  พ.ศ. 2533

## ประวัติ
**มหาวิทยาลัยมหามกุฏราชวิทยาลัย วิทยาเขตอีสาน** แรกเริ่มก่อตั้งขึ้นเมื่อวันที่ 18 ธันวาคม พ.ศ. 2533 ตามมติของสภามหาวิทยาลัยมหามกุฏราชวิทยาลัย ได้อนุมัติให้สถาปนา "วิทยาเขตแห่งแรกในภาคตะวันออกเฉียงเหนือที่จังหวัดขอนแก่น" ให้ชื่อว่าสภาการศึกษามหามกุฏราชวิทยาลัย วิทยาเขตอีสาน  ณ  วัดศรีจันทร์(พระอารามหลวง) อำเภอเมือง  จังหวัดขอนแก่น

ต่อมาในปี พ.ศ. 2540 ภายหลัง มีพระบรมราชโองการโปรดเกล้าฯ จัดตั้งมหาวิทยาลัยมหามกุฏราชวิทยาลัย มีสถานะเป็นมหาวิทยาลัยของรัฐ ในกำกับของกระทรวงศึกษาธิการ โดยให้ชื่อใหม่ว่า มหาวิทยาลัยมหามกุฏราชวิทยาลัย วิทยาเขตอีสาน และได้ย้ายไปอยู่  ณ บ้านโนนชัย 9/37 หมู่ที่ 12 ถนนราษฎร์คนึง ตำบลในเมือง อำเภอเมือง จังหวัดขอนแก่น  เมื่อวันที่ 27 มิถุนายน พ.ศ. 2542 โดยมีวัตถุประสงค์ในการสถาปนา ดังนี้ คือ
# เพื่อเป็นสถานศึกษาด้านพระพุทธศาสนา
# เพื่อให้เป็นสถานศึกษาวิทยาการอันเป็นของชาติภูมิและต่างประเทศ
# เพื่อให้ศาสนทายาทได้เป็นกำลังในการจรรโลงพระพุทธศาสนาและเป็นศาสนทายาทที่เหมาะสมกับกาลสมัย
# เพื่อให้เป็นศูนย์กลางการศึกษา ค้นคว้า วิจัย ทางพระพุทธศาสนา และทำนุบำรุงศิลปวัฒนธรรม ประติมากรรมทางพระพุทธศาสนา

## หลักสูตร

## ศิษย์เก่า

## อ้างอิง

## แหล่งข้อมูลอื่น
* เว็บไซต์มหาวิทยาลัยมหามกุฏราชวิทยาลัย วิทยาเขตอีสาน
* เว๊บไซต์มหาวิทยาลัยมหามกุฏราชวิทยาลัย 

มหามกุฏราชวิทยาลัย
หมวดหมู่:สถานศึกษาในอำเภอเมืองขอนแก่น
อีสาน
มหามกุฏราชวิทยาลัย
หมวดหมู่:ก่อตั้งในประเทศไทยในปี พ.ศ. 2533
หมวดหมู่:ศาสนาพุทธในจังหวัดขอนแก่น
มหาวิทยาลัยมหาจุฬาลงกรณราชวิทยาลัย วิทยาเขตขอนแก่น

**มหาวิทยาลัยมหาจุฬาลงกรณราชวิทยาลัย วิทยาเขตขอนแก่น** เป็นวิทยาเขตในสังกัดมหาวิทยาลัยมหาจุฬาลงกรณราชวิทยาลัย เริ่มเปิดทำการสอนเมื่อปี พ.ศ. 2528 ตั้งอยู่ที่ตำบลโคกสี อำเภอเมืองขอนแก่น จังหวัดขอนแก่น
## ประวัติวิทยาเขต
เมื่อ ปี พ.ศ. 2528 พระราชสารเวที (เหล่ว สุมโน) (สมณศักดิ์สุดท้ายที่ พระธรรมวิสุทธาจารย์) เจ้าอาวาสวัดธาตุ (พระอารามหลวง) และรองเจ้าคณะภาค 9 ในสมัยนั้น มีความดำริให้จัดตั้งมหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น เพื่อเป็นสถานศึกษาในระดับอุดมศึกษาสำหรับพระภิกษุสามเณรในจังหวัดขอนแก่น ในเขตปกครองคณะสงฆ์ภาค 9 และในภาคตะวันออกเฉียงเหนือ โดยความสนับสนุนของเจ้าประคุณสมเด็จพระพุฒาจารย์ (อาจ อาสภมหาเถร) นายกสภา มหาจุฬาลงกรณราชวิทยาลัยและพระเถรานุเถระทุกระดับในเขตปกครองคณะสงฆ์จังหวัด ขอนแก่น เมื่อทุกอย่างมีความพร้อมจึงเสนอเรื่องขออนุมัติการจัดตั้งไปยังมหาจุฬาลงกร ณราชวิทยาลัย และ มหาวิทยาลัยมหาจุฬาลงกรณราชวิทยาลัย ได้อนุมัติให้จัดตั้งวิทยาเขตขอนแก่นเมื่อวันที่ 3 ตุลาคม 2528 ตามหนังสือที่ ๗๑๔/๒๕๒๘ ลงวันที่ 12 ธันวาคม 2528 ซึ่งลงนามโดย พระมหานคร เขมปาลี (สมณศักดิ์สุดท้ายที่ พระราชรัตนโมลี) เลขาธิการมหาจุฬาลงกรณราชวิทยาลัย (ตำแหน่งในขณะนั้น) โดยใช้ชื่อเป็นทางการว่า “มหาจุฬาลงกรณราชวิทยาลัย ในพระบรมราชูปถัมภ์ วิทยาเขตขอนแก่น”

มหาจุฬาลงกรณราชวิทยาลัยมีคำสั่งที่ 8 ลงวันที่ 27 มีนาคม 2529 แต่งตั้งให้พระราชสารเวที เป็นผู้รักษาการตำแหน่งรองอธิการบดี และแต่งตั้งให้ พระมหาโสวิทย์ โกวิโท เป็นผู้รักษาการตำแหน่งคณบดีคณะพุทธศาสตร์ และมหาจุฬาลงกรณราชวิทยาลัย วิทยาเขตขอนแก่น ได้เปิดภาคการศึกษาครั้งแรกวันที่ 16 พฤษภาคม พ.ศ. 2529 ในคณะพุทธศาสตร์ สาขาวิชาเอกศาสนา มีนิสิตจำนวน 21 รูป และได้กำหนดเปิดป้ายมหาจุฬาลงกรณราชวิทยาลัย วิทยาเขตขอนแก่น เมื่อวันที่ 25 มิถุนายน 2530 โดยมี สมเด็จพระพุฒาจารย์ (อาจ อาสภมหาเถร) เป็นประธาน

ต่อมาเนื่องจากมีพระภิกษุ สามเณร คฤหัสถ์ ในท้องถิ่นและประเทศใกล้เคียง สนใจสมัครเข้าศึกษาเป็นจำนวนมาก อาคารเรียนที่มีอยู่เดิมที่วัดธาตุฯ ไม่เพียงพอต่อการจัดการเรียนการสอน พระครูสิริสารธรรม เจ้าคณะตำบลโคกสี จึงให้ใช้ที่ดินโคกสร้างหล่ม วัดป่าศรีเจริญธรรม เป็นที่ตั้งวิทยาเขตแห่งใหม่ ประกอบด้วย อาคารเรียน อาคารหอสมุดสารสนเทศ อาคารสถานีวิทยุกระจายเสียง และอาคารหอประชุม และเมื่อวันที่ 17 ธันวาคม 2550 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดป้ายมหาวิทยาลัยมหาจุฬาลงกรณราชวิทยาลัย วิทยาเขตขอนแก่น ตำบลโคกสี อำเภอเมืองขอนแก่น จังหวัดขอนแก่น และทรงเปิดป้ายอาคารหอสมุดสารสนเทศ สมเด็จพระพุฒาจารย์ (เกี่ยว อุปเสณมหาเถร)

เมื่อวันที่ 1 พฤษภาคม ปีพุทธศักราช 2550 วิทยาเขตขอนแก่นได้ขยายที่ทำการจาก วัดธาตุ ตำบลเมืองเก่า อำเภอเมืองขอนแก่น จังหวัดขอนแก่น มาตั้งอยู่ ณ เลขที่ 30 หมู่ที่ ๑ ถนนขอนแก่น-น้ำพอง ตำบลลโคกสี อำเภอเมืองขอนแก่น จังหวัดขอนแก่น

## หลักสูตร

## อ้างอิง

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยมหาจุฬาลงกรณราชวิทยาลัย 
* เว๊บไซต์มหาวิทยาลัยมหาจุฬาลงกรณราชวิทยาลัย วิทยาเขตขอนแก่น

มหาจุฬาลงกรณราชวิทยาลัย วิทยาเขตขอนแก่น
ขอนแก่น
หมวดหมู่:ศาสนาพุทธในจังหวัดขอนแก่น
หมวดหมู่:สถานศึกษาในอำเภอเมืองขอนแก่น
มหาจุฬาลงกรณราชวิทยาลัย วิทยาเขตขอนแก่น
หมวดหมู่:ก่อตั้งในประเทศไทยในปี พ.ศ. 2528
รายนามประธานกรรมการการรถไฟฟ้าขนส่งมวลชนแห่งประเทศไทย

**รายนามประธานกรรมการรถไฟฟ้ามหานครและ[[การรถไฟฟ้าขนส่งมวลชนแห่งประเทศไทย]]**

## รายนาม

## อ้างอิง

## ดูเพิ่ม
* การรถไฟฟ้าขนส่งมวลชนแห่งประเทศไทย
* รายนามผู้ว่าการรถไฟฟ้าขนส่งมวลชนแห่งประเทศไทย
* รายนามผู้ว่าการรถไฟแห่งประเทศไทย

หมวดหมู่:ประธานกรรมการการรถไฟฟ้าขนส่งมวลชนแห่งประเทศไทย
การรถไฟฟ้าขนส่งมวลชนแห่งประเทศไทย
กลุ่มอาการเรย์

**กลุ่มอาการเรย์** () เป็นโรคสมองที่ดำเนินโรครวดเร็วโรคหนึ่ง ผู้ป่วยจะมีอาการอาเจียน บุคลิกเปลี่ยนแปลง สับสน ชัก หมดสติได้ มักพบกับภาวะเป็นพิษต่อตับแต่ไม่ค่อยพบภาวะดีซ่าน อัตราการเสียชีวิตอยู่ที่ 20-40% และในกลุ่มที่ไม่เสียชีวิตนั้นหนึ่งในสามจะมีภาวะสมองเสียหายรุนแรงได้

สาเหตุของภาวะนี้ยังไม่เป็นที่ทราบแน่ชัด ส่วนใหญ่พบว่าเกิดขึ้นไม่นานหลังผู้ป่วยหายจากการติดเชื้อไวรัส เช่น ไข้หวัดใหญ่ หรืออีสุกอีใส ผู้ป่วยโรคนี้ 90% พบว่ามีประวัติเป็นผู้ป่วยเด็กที่ใช้ยาแอสไพริน ปัจจัยเสี่ยงที่สำคัญอีกอย่างหนึ่งคือโรคในกลุ่มความผิดปกติแต่กำเนิดของกระบวนการสร้างและสลาย การตรวจเลือดอาจพบมีระดับแอมโมเนียในเลือดสูง น้ำตาลในเลือดต่ำ ผลตรวจระยะเวลาโปรทรอมบินนานกว่าปกติ และมักมีตับโตร่วมด้วย

การป้องกันทำได้โดยการงดใช้แอสไพรินในผู้ป่วยเด็ก หลังจากมีคำแนะนำให้งดใช้แอสไพรินในผู้ป่วยเด็กพบว่าจำนวนผู้ป่วยกลุ่มอาการเรย์ลดลงกว่า 90% การวินิจฉัยให้ได้ในระยะแรกเป็นอีกปัจจัยหนึ่งที่ช่วยให้ผู้ป่วยมีผลการรักษาดีขึ้น การรักษามุ่งเน้นไปที่การรักษาประคับประคอง (supportive treatment) กรณีที่ผู้ป่วยมีภาวะสมองบวมการให้แมนนิทอลอาจช่วยลดภาวะสมองบวมได้

ผู้ที่บรรยายภาวะนี้ไว้เป็นครั้งแรกคือดักลาส เรย์ โดยได้บรรยายภาวะนี้ไว้เมื่อ ค.ศ. 1963 ผู้ป่วยส่วนใหญ่เป็นผู้ป่วยเด็ก ปัจจุบันมีผู้ป่วยกลุ่มอาการเรย์ประมาณ 1 คนต่อเด็ก 1 ล้านคนต่อปี จากการค้นพบโรคนี้ทำให้คำแนะนำเดิมที่แนะนำให้ใช้แอสไพรินเป็นยาลดไข้ในเด็กถูกถอนออกไป คงเหลือที่ใช้แอสไพรินเฉพาะในโรคคาวาซากิเท่านั้น
## อ้างอิง

## แหล่งข้อมูลอื่น
* NINDS Reye's Syndrome Information Page 

หมวดหมู่:โรคซึ่งไม่ทราบสาเหตุ
หมวดหมู่:กลุ่มอาการ
หมวดหมู่:วิทยาตับ
หมวดหมู่:กุมารเวชศาสตร์
ระยะเวลาโปรทรอมบิน

การตรวจ**ระยะเวลาโปรทรอมบิน** () และค่าวิเคราะห์ต่อยอดต่างๆ เช่น **อัตราส่วนโปรทรอมบิน** () และ**อัตราส่วนมาตรฐานกลางนานาชาติ** () คือการตรวจการทำงานของ extrintic pathway ของการจับลิ่มของเลือด ใช้ตรวจดูว่าเลือดสามารถจับลิ่มได้ง่ายเพียงใด สามารถแปลผลไปถึงระดับยาวาร์ฟาริน (ยาต้านการจับลิ่มของเลือด) การทำงานองตับ ระดับวิตามินเค เป็นต้น
## การตรวจวัดทางห้องปฏิบัติการ
### อัตราส่วนมาตรฐานนานาชาติ
ค่าของระยะเวลาโปรทรอมบินในคนปกติจะแตกต่างกันไปขึ้นกับระบบที่ใช้ในการวัด จึงมีการนำ**อัตราส่วนมาตรฐานกลางนานาชาติ** () หรือ **INR** มาใช้

หมวดหมู่:การตรวจเลือด
โรคสมอง

**โรคสมอง** () หมายถึงกลุ่มของโรคต่างๆ ที่ทำให้เกิดการเสียการทำงานของสมอง ซึ่งมีสาเหตุแตกต่างกันไป อาจหมายถึงโรคหรืออาการก็ได้แล้วแต่บริบท
## แหล่งข้อมูลอื่น

หมวดหมู่:โรคของสมอง
จุลชีพก่อโรค

thumb|273x273px|A photomicrograph of a stool that has shigella dysentery. This bacteria typically causes foodborne illness.
**เชื้อก่อโรค** () โดยทั่วไปหมายถึงเชื้อที่ทำให้เกิดโรคติดเชื้อ เช่น ไวรัส แบคทีเรีย พรีออน เชื้อรา หรือจุลชีพอื่น ๆ แต่เดิมคำว่า pathogen หมายถึงสิ่งที่ทำให้เกิดโรค อาจเป็นเชื้อหรือไม่ใช่เชื้อก็ได้ แต่ปัจจุบันนิยมใช้ในความหมายถึงเชื้อที่ทำให้เกิดโรคมากกว่า

หมวดหมู่:โรคติดเชื้อ
กระทรวงการคลัง (สหราชอาณาจักร)

**กระทรวงธนารักษ์ในสมเด็จพระเจ้าแผ่นดิน** () บางครั้งเรียก **พระคลัง** (the Exchequer) หรือเรียกอย่างไม่เป็นทางการว่า **ธนารักษ์** (the Treasury) เป็นหน่วยงานระดับกระทรวงของรัฐบาลสหราชอาณาจักร เทียบได้กับกระทรวงการคลังในประเทศอื่น รับผิดชอบการพัฒนาและดำเนินการนโยบายทางการเงินสาธารณะ และนโยบายทางเศรษฐกิจ ธนารักษ์เป็นหน่วยงานดูแลระบบรายงานและการบัญชีกลางออนไลน์ (Online System for Central Accounting and Reporting; OSCAR) ซึ่งมาแทนที่ระบบสารสนเทศออนไลน์รวม (Combined Online Information System; COINS) ซึ่งรายงานการใช้จ่ายของหน่วยงานแต่ละกระทรวงโดยแบ่งเป็นหมวดหมู่หลายพันประเภท และเป็นแหล่งข้อมูลสำหรับรายงานการเงินรวมภาครัฐประจำปี

## คณะผู้บริหาร
คณะผู้บริหารกระทรวงซึ่งเป็นตำแหน่งข้าราชการการเมือง
* นายธนารักษ์เอก (First Lord of the Treasury) ซึ่งก็คือนายกรัฐมนตรี
* นายธนารักษ์โท (Second Lord of the Treasury) ซึ่งก็คือสมุหพระคลัง
* สมาชิกรัฐสภาผู้ทำการรัฐมนตรีประจำกระทรวงธนารักษ์ (Parliamentary Secretary to the Treasury)
* หัวหน้าผู้ช่วยรัฐมนตรีประจำกระทรวงธนารักษ์ (Chief Secretary to the Treasury)
* ผู้ช่วยรัฐมนตรีประจำกระทรวงธนารักษ์ฝ่ายการเงิน (Financial Secretary to the Treasury)
* ผู้ช่วยรัฐมนตรีประจำกระทรวงธนารักษ์ฝ่ายเศรษฐกิจ (Economic Secretary to the Treasury)
* ผู้ช่วยรัฐมนตรีประจำกระทรวงธนารักษ์ฝ่ายการคลัง (Exchequer Secretary to the Treasury)

## แหล่งข้อมูลอื่น
*

หมวดหมู่:กระทรวงของรัฐบาลสหราชอาณาจักร
สหราชอาณาจักร
หมวดหมู่:เศรษฐกิจของสหราชอาณาจักร
โรคติดเชื้อไวรัส

**โรคไวรัส** () หรือ **การติดเชื้อไวรัส** () เป็นโรคติดเชื้อที่เกิดขึ้นเมื่อร่างกายของสิ่งมีชีวิตถูกไวรัสก่อโรครุกล้ำ โดยมีอนุภาคไวรัสที่ก่อให้เกิดโรค (ไวริออน) มาเกาะกับผิวเซลล์และรุกล้ำเข้าไปในเซลล์

ตัวอย่างได้แก่ ไข้หวัดธรรมดา กระเพาะอาหารและลำไส้อักเสบ โรคโควิด-19 ไข้หวัดใหญ่ และโรคพิษสุนัขบ้า

## ดูเพิ่ม
* แบคทีเรียก่อโรค

## อ้างอิง

## แหล่งข้อมูลอื่น


หมวดหมู่:จุลชีพก่อโรค
รายชื่ออธิบดีกรมที่ดิน

**รายนามเจ้ากรมทะเบียนที่ดิน อธิบดีกรมที่ดิน อธิบดีกรมที่ดินและโลหะกิจ และอธิบดี[[กรมที่ดิน]]**

## รายนาม

## อ้างอิง

## ดูเพิ่ม
* กรมที่ดิน 

หมวดหมู่:อธิบดีกรมที่ดิน
ที่ดิน
การเลือกตั้งประธานาธิบดีฝรั่งเศส ค.ศ. 2017

**การเลือกตั้งประธานาธิบดีฝรั่งเศส ค.ศ. 2017** จัดขึ้นรอบแรกในอาทิตย์ที่ 23 เมษายน ค.ศ. 2017 และรอบที่สองในวันที่ 7 พฤษภาคม ค.ศ. 2017 หลังจากที่ประธานาธิบดีฟร็องซัว ออล็องด์ ประกาศไม่ลงสมัครรับเลือกตั้งเป็นสมัยที่สองเนื่องด้วยคะแนนนิยมที่ตกต่ำ มีผู้สมัครรับเลือกตั้งทั้งหมด 11 คน มีเพียง 4 คนที่เป็นตัวเต็ง ได้แก่ เบอนัว อามง ตัวแทนจากพรรคสังคมนิยม, ฟร็องซัว ฟียง จากพรรคริพับลิกัน, มารีน เลอ แปน จากพรรคแนวร่วมแห่งชาติ, ฌ็อง-ลุก เมล็องชง จากพรรคเลอฟร็อง และแอมานุแอล มาครง นักการเมืองอิสระ

จากผลการเลือกตั้งรอบแรกอย่างไม่เป็นทางการ พบว่า แอมานุแอล มาครง มีคะแนนเสียงมาเป็นอันดับหนึ่ง (ร้อยละ 23.86) และมารีน เลอ แปน มีคะแนนเสียงมาเป็นอันดับสอง (ร้อยละ 21.43) ทำให้ผลการเลือกตั้งเป็นที่คาดการณ์อย่างเป็นทางการ มาครงและเลอ แปน จะได้เป็นตัวแทนเข้าชิงชัยในการเลือกตั้งรอบที่สอง ในวันที่ 7 พฤษภาคม ค.ศ. 2017

## ผลการเลือกตั้ง

## แหล่งข้อมูลอื่น

*Constitutional Council 
*Ministry of the Interior 
*List of all sponsorships by elected officials 
*Data and graphics for sponsorships 

หมวดหมู่:การเลือกตั้งประธานาธิบดีฝรั่งเศส
หมวดหมู่:การเมืองฝรั่งเศส
หมวดหมู่:การเลือกตั้งใน พ.ศ. 2560
โมกมัน

**โมกมัน** () เป็นพืชในวงศ์ตีนเป็ด (Apocynaceae) กระจายพันธุ์ในอนุทวีปอินเดีย เอเชียตะวันออกเฉียงใต้ และจีนตอนใต้ ลักษณะเป็นไม้ต้นผลัดใบ สูงได้ถึง 20 เมตร ใบรูปรียาว 3-18 เซนติเมตร ก้านใบยาว 2-7 มิลลิเมตร ช่อดอกยาว 2-7 เซนติเมตร ก้านดอกยาว 0.5-1 เซนติเมตร กลีบเลี้ยงรูปไข่ ยาว 1-3 มิลลิเมตร ดอกสีขาวอมเขียว เหลืองอ่อนหรือสีชมพู หลอดกลีบดอกยาว 3-7 มิลลิเมตร กลีบรูปขอบขนานยาว 0.8-1.5 เซนติเมตร โคนเรียว มีกะบัง 2 ชั้นแผ่กว้าง ด้านนอกมีขนกระจาย กะบังหน้ากลีบดอกแนบติดกลีบดอกประมาณกึ่งหนึ่ง จักเป็นคลื่น กะบังระหว่างกลีบดอกรูปตัววี สั้นกว่ากะบังหน้ากลีบดอกเล็กน้อย เกสรเพศผู้ติดบนคอหลอดกลีบดอก อับเรณูยาว 5-6 มิลลิเมตร รังไข่เกลี้ยง ก้านเกสรเพศเมียรวมยอดเกสรยาว 6-8 มิลลิเมตร ผลรูปกระสวยติดกัน แห้งแยกกัน ยาว 10-34 เซนติเมตร มีช่องอากาศ เมล็ดยาว 1.5-1.7 เซนติเมตร กระจุกขนยาว 5-6 เซนติเมตร โมกมันนิยมปลูกเป็นไม้ประดับ เปลือกต้นและรากใช้แก้พิษสัตว์กัดต่อยและโรคไต นอกจากนี้ยังใช้ย้อมสีได้ เนื้อไม้ใช้ทำของใช้

## อ้างอิง

## แหล่งข้อมูลอื่น
* 
* 
* 

หมวดหมู่:สกุลโมกมัน
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:พืชที่ใช้ทำของใช้
หมวดหมู่:พืชที่พบในทวีปเอเชีย
หมวดหมู่:ต้นไม้ประจำจังหวัดของไทย
คูบันสกีเอคาซากี

***คูบันสกีเอคาซากี***  () เป็นภาพยนตร์ฟิล์มสีแนวดนตรีของสหภาพโซเวียต ภาพยนตร์กำกับโดย Ivan Pyryev
## นักแสดง
* Marina Ladynina  รับบท Galina
* Sergei Lukyanov  รับบท Gordei Gordeyich Voron
* Yuri Lyubimov  รับบท Andrey
* Aleksandr Khvylya รับบท Denis Stepanovich
* Klara Luchko รับบท Darya Shelest
* Viktor Avdyushko รับบท stableman

## แหล่งข้อมูลอื่น
* 
* Watch ''Cossacks of the Kuban''  online at official Mosfilm site (with English subtitles)
หมวดหมู่:ภาพยนตร์ที่ออกฉายในปี พ.ศ. 2493
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
เดอะวอยซ์ คิดส์ ไทยแลนด์ ซีซั่นที่ 5

**เดอะวอยซ์ คิดส์ ไทยแลนด์ ซีซั่นที่ 5** () เป็นรายการประกวดร้องเพลงสำหรับเด็กอายุ 6–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ด้วย

## โค้ช

โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา ซึ่งเป็นโค้ชชุดเดิมกับ เดอะวอยซ์ คิดส์ ไทยแลนด์ ซีซั่นที่ 4 ทั้งหมด

## ทีม

:  – ชนะเลิศ
:  – รองชนะเลิศอันดับ 1
:  – รองชนะเลิศอันดับ 2
:  – ถูกคัดออกในรอบ Knockout
:  – ถูกคัดออกในรอบ Battle

## รอบ Blind Auditions

: 20px โค้ชกดปุ่ม

: &nbsp; ผู้เข้าแข่งขันตกรอบเพราะโค้ชไม่กดปุ่ม

: &nbsp; โค้ชที่ผู้เข้าแข่งขันเข้าร่วมทีมโดยอัตโนมัติ

: &nbsp; โค้ชที่ผู้เข้าแข่งขันตัดสินใจเลือกเข้าทีม

### Episode 1 (23 เมษายน 2560)
สัปดาห์ที่ 1 ออกอากาศเมื่อวันที่ 23 เมษายน พ.ศ. 2560

**โชว์โค้ช** - ไปด้วยกันนะ

### Episode 2 (30 เมษายน 2560)
สัปดาห์ที่ 2 ออกอากาศเมื่อวันที่ 30 เมษายน พ.ศ. 2560

### Episode 3 (7 พฤษภาคม 2560)
สัปดาห์ที่ 3 ออกอากาศเมื่อวันที่ 7 พฤษภาคม พ.ศ. 2560

### Episode 4 (14 พฤษภาคม 2560)
สัปดาห์ที่ 4 ออกอากาศเมื่อวันที่ 14 พฤษภาคม พ.ศ. 2560

### Episode 5 (21 พฤษภาคม 2560)
สัปดาห์ที่ 5 ออกอากาศเมื่อวันที่ 21 พฤษภาคม พ.ศ. 2560

## รอบ Battle Rounds

ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน

ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้

:  – เข้ารอบ
:  – ถูกคัดออก

## รอบ Knockout
ในฤดูกาลนี้เป็นครั้งแรกของรายการที่มีรอบ Knockout เหมือนเวอร์ชั่นผู้ใหญ่ 

โดยในรอบนี้ผู้เข้าแข่งขันที่ผ่านรอบ Battle Rounds มาทั้งหมดทีมละ 4 คนจะต้องร้องเพลงที่ผู้เข้าแข่งขันเลือกเอง ออกแบบการร้องเองทุกอย่าง โค้ชจะทำการชี้แนะให้เท่านั้น  โดยจะถูกคัดออก 2 คนและเลือกเข้ารอบโดยโค้ช 2 คน

: - เข้ารอบ
: - ถูกคัดออก

## รอบ Final
ออกอากาศวันที่ 18 มิถุนายน พ.ศ. 2560  ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น

: ชนะเลิศ
: รองชนะเลิศ

: รองชนะเลิศอันดับ 2

## อ้างอิง

* 

## ดูเพิ่ม
•  เดอะวอยซ์ไทยแลนด์ ซีซั่นที่ 5

## แหล่งข้อมูลอื่น
* แฟนเพจบนเฟซบุ๊กของ The Voice Kids Thailand
* อินสตาแกรมของ The Voice Kids Thailand
* ทวิตเตอร์ของ The Voice Kids Thailand
* ยูทูบแชนแนลของ The Voice Kids Thailand
* เว็บไซต์ The Voice Kids Thailand 

หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์ช่อง 3
หมวดหมู่:รายการประกวดร้องเพลง
3
รายชื่ออธิบดีกรมธนารักษ์

**รายนามอธิบดี[[กรมธนารักษ์|กรมพระคลัง]] อธิบดี[[กรมธนารักษ์|กรมคลัง]] และอธิบดี[[กรมธนารักษ์]]**

## รายนาม

## อ้างอิง

## ดูเพิ่ม
* กรมธนารักษ์

หมวดหมู่:อธิบดีกรมธนารักษ์
ธนารักษ์